Bodrogi Gyula

Bodrogi Gyula (Budapest, 1934. április 15. –) a Nemzet Színésze címmel kitüntetett, Kossuth- és kétszeres Jászai Mari-díjas színművész, rendező, színházigazgató, érdemes és kiváló művész, a Halhatatlanok Társulatának, a József Attila Színház és a Vidám Színpad örökös tagja.

Életpályája 

Bodrogi (Buzik) Károly (1907–?) magántisztviselő és Kohn Klára (1913–?) fiaként született Budapesten, Angyalföldön. Érdekesség, hogy édesapja fia születése előtt egy nappal rekatolizált, miután 1929-ben (házasságkötése évében) áttért az izraelita vallásra. 1948-ban magyarosította saját és három gyermeke nevét Bodrogira (van egy nővére és egy húga). Apai nagyszülei Buzik Károly (1886–1915) és Kovács Terézia. Anyai nagyszülei Kohn Ármin szerelősegéd (1880–1956) és Rafael Matild varrónő (1889–1972). Egy nővére van, aki 1930-ban született. Húga, Erzsébet, 14 évvel fiatalabb nála.

Bár már gyerekként is szerette produkálni magát – saját bevallása szerint 9 évesen lépett fel először Pápán, egy háborús darabban –, mégis iskolás korában még matematikatanárnak készült. Pályáját azután 17 évesen néptáncosként kezdte, 1951–1954 között a SZOT együttesének szólótáncosa volt. A VIII. kerületi Bezerédi utcai általános iskolába járt, majd a budapesti Vörösmarty Mihály Gimnáziumban érettségizett, majd 1954-ben a Színház- és Filmművészeti Főiskola hallgatója lett, ahol 1958-ban szerzett diplomát. A 4 év alatt állítólag összesen 17 fegyelmit kapott, egyszer el is tanácsolták a főiskoláról, Básti Lajos közbenjárására kerülhetett csak vissza. 

1958–1982 között a József Attila Színház tagja volt. 1975-től a Színház- és Filmművészeti Főiskola tanára. 1982–1996 között a Vidám Színpad művészeti igazgatója és rendezője volt, majd 1997-től 2001-es lemondásáig a főváros által létrehozott, akkor még az előbbivel azonos nevű Centrál Színház első vezetője lett. Schiffer János budapesti főpolgármester-helyettestől 2002-ben itt kapta meg a Vidám Színpad örökös tagja címet. 2002-ben szabadfoglalkozású volt. 2003-tól a Nemzeti Színház művésze. 2007-ben a Nemzet Színészévé választották az akkor elhunyt Darvas Iván helyére. 

Emlékezetes alakítást nyújtott a Szókimondó asszonyság, az Imádok férjhez menni, az Egy szerelem három éjszakája, A kaktusz virága, a Koldusopera, a Szomorú vasárnap, a Charley nénje és a Kabaré című darabokban.

Filmvásznon még főiskolásként, 1957-ben tűnt fel a Külvárosi legenda című, Máriássy Félix rendezte filmben. Emlékezetes alakítása volt a Házasságból elégséges (1961), a Hattyúdal (1963), a Húsz óra (1965), a Tanulmány a nőkről (1967), a Fuss, hogy utolérjenek! (1972), a Szépek és bolondok (1976), a Hogyan felejtsük el életünk legnagyobb szerelmét? (1980) című filmekben.

Az ezerkilencszázhetvenes évek végétől a Gellért-hegyi Ménesi út lakója.

Első felesége Törőcsik Mari volt, akivel 1956. december 7-én Budapesten, a VIII. kerületben kötött házasságot, a második Voith Ági, akivel közös gyermekük: Bodrogi Ádám (1973-). 1978-tól élettársa Vass Angéla egykori modell, manöken.

Szenvedélyes vadász és szakács, hobbijairól több könyvet adott közre.

Színházi szerepei 
 Rough felügyelő (Patrick Hamilton: Gázláng)
 Tristan (Lope de Vega: A kertész kutyája)
 Raul (Deval: A potyautas)
 D'Artagnan (Dumas: A három testőr)
 Tom (Tennessee Williams: Üvegfigurák)
 Bill (Maugham–Nádas Gábor–Szenes: Imádok férjhez menni)
 Bálint (Hubay Miklós–Vas István–Ránki György: A szerelem három éjszakája)
 Napóleon (Sardou: Szókimondó asszonyság)
 Péter (Németh László: Nagy család)
 Poroszkay (Csiky Gergely: Kaviár)
 Böffen Tóbiás (Shakespeare: Vízkereszt, vagy amit akartok)
 Peacock (Brecht-Weill: Koldusopera)
 Gáspár (Vaszary Gábor: Bubus)
 Francia király (Kacsóh Pongrác: János vitéz)
 Lord Mac Kinsley (Jacobi Viktor: Leányvásár)
 Volpone (Ben Jonson: Volpone vagy a pénz komédiája)
 Bolond (Shakespeare: Lear király)
 Jabe Torrance (Tennessee Williams: Orfeusz alászáll)
 9. esküdt (Reginald Rose: Tizenkét dühös ember)
 Jégapó, magyar fejedelem (Weöres Sándor: Holdbéli csónakos)
 Don Umberto Complimenti szállodaigazgató, bukott király és hajófűtő (Darvas Benedek–Varró Dániel–Rejtő Jenő: Vesztegzár a Grand hotelban)
 Ráfael arkangyal, Második a népből, Második udvaronc, Bábjátékos, Michelangelo (Madách Imre: Az ember tragédiája)
 Kent (Shakespeare: Lear király)
 Hírnök (Szophoklész: Oidipusz)
 Iván, jobbágy (Vörösmarty Mihály–Spiró György: Czillei és a Hunyadiak)
 Reimsi érsek (G. B. Shaw: Szent Johanna)
 Sancho Panza (Cervantes: Don Quijote)
 Mosolygó Menyhért (Csiky Gergely: Ingyenélők)
 Ádám (Shakespeare: Ahogy tetszik)
 Zerkon, udvari bohóc (Bánffy Miklós: A nagyúr – Isten ostora)
 Lisztes molnár (Paul Claudel – Arthur Honegger: Johanna a máglyán)
 Rettegi Fridolin színigazgató (Franz és Paul von Schönthan–Kellér–Szenes–Horváth: A szabin nők elrablása)
 Lódi, idős rendőr (Szilágyi Andor: Tóth Ilonka)
 Ben bácsi (Arthur Miller: Az ügynök halála)
 Pantalone dei Bisognosi, az örömapa (Carlo Goldoni: Házasság Palermóban)
 Szulejmán (Gárdonyi Géza: Egri csillagok)
 I. Agrippa, Palesztina királya (Székely János: Caligula helytartója)
 Wolsey bíboros (Robert Bolt: Egy ember az örökkévalóságnak)
 Frank Gruber (Jerome Bixby-Richard Schenkman: Az őslakó (The Man from Earth)
 A francia király (Petőfi Sándor-Kacsóh Pongrác: János vitéz)
 Mendi (Wass Albert: Tizenhárom almafa)
 Willy Loman (Arthur Miller: Az ügynök halála)
 A vadászház igazgatója (Póka Egon–Tátrai Tibor–Földes László (Hobo): Vadászat)

Átdolgozás, színpadra alkalmazás 
 Hašek–Aldobolyi Nagy–Szenes–Bodrogi: Švejk a hátországban

Könyvei 
A vadász néha főz is. Vadászkalandok és vadreceptek; karikatúra François Daumier, fotó Polster Gabriella, szerző; Welcome, Bp., 1993
80 év, 80 recept, 80 történet; ételfotó Havas Miklós; Alexandra, Pécs, 2014
Vadakat mesélek; Magyar Konyha Magazin Kiadó Kft., Budapest, 2021

Róla 
 Irka firka; szerk., riporter Kaposy Miklós; Konsept-H, Piliscsaba, 2009
Bodrogi; riporter Léner Péter; Corvina, Bp., 2020

Filmjei

Játékfilmek

Tévéfilmek

Szinkronszerepei 

 A kacsaleves (Duck Soup) [1933] .... Lólégy Ernő (Groucho Marx)
 Szentivánéji álom (A Midsummer Night's Dream) [1935] .... Puck (Robin-pajtás) (Mickey Rooney)
 Az alvilág királya (Pépé le Moko) [1937] .... Pépé, a vagány (Jean Gabin)
 Hófehérke és a hét törpe (Snow White and the Seven Dwarfs) [1937] .... Tudor
 Bambi (Bambi) [1942] .... Virág, a borz felnőttként
 Casablanca (Casablanca) [1942] .... Sascha (Leonid Kinskey)
 Gyilkos vagyok (Double Indemnity) [1944] .... Barton Keyes (Edward G. Robinson)
 Bumeráng (Boomerang!) [1947] .... Dave Woods, a `Morning Record` riportere (Sam Levene)
 Mexikói kalandos út (Mexican Hayride) [1948] .... Joe Bascom / Humphrey Fish (Lou Costello)
 Táncolj a Broadway-n! (The Barkleys of Broadway) [1949] .... Josh Barkley (Fred Astaire)
 Hölgy kaméliák nélkül (La signora senza camelie) [1953] .... Ercole, a producer (Gino Cervi)
 Julius Caesar (Julius Caesar) [1953] .... Marcus Antonius (Marlon Brando)
 Két éjszaka Kleopátrával (Due notti con Cleopatra) [1954] .... Cesarino (Alberto Sordi)
 Luxustutajon (Vernye druz'ya) [1954]
 A Ricordi-ház (Casa Ricordi) [1954]
 Vörös és fekete (Le rouge et le noir) [1954] .... Julien Sorel (Gérard Philipe)
 Fegyházban történt (Accadde al penitenziario) [1955] .... Walter Polacchi (Walter Chiari)
 Marty (Marty) [1955] .... Tommy (Jerry Paris)
 80 nap alatt a Föld körül (Around the World in Eighty Days) [1956] .... Passepartout (Cantinflas)
 Nem futhatsz el előle (You Can't Run Away from It) [1956] .... Peter Warne (Jack Lemmon)
 Szépek, de szegények (Belle ma povere) [1957] .... Salvatore (Renato Salvatori)
 A vád tanúja (Witness for the Prosecution) [1957] .... Sir Wilfrid Robarts ügyvéd (Charles Laughton)
 Hamu és gyémánt (Popiól i diament) [1958]
 Három idegen Rómában (Tre straniere a Roma) [1958] .... Franco (Leonardo Botta)
 Hüvelyk Matyi (Tom Thumb) [1958] .... 1.szinkron: Hüvelyk Matyi (Russ Tamblyn), 2.szinkron: Antony, a rabló (Peter Sellers)
 A papírsárkány (Cerf-volant du bout du monde) [1958] .... Souen Wou-kong, a kínai varázsló
 Rendkívüli történet (Ch. P. – Chrezvychainoe proisshestvie) [1958] .... Kosztya Beregovoj (Yuri Sarychev)
 Rosemarie (Das Mädchen Rosemarie) [1958] .... Horst (Mario Adorf)
 Sabella unokája (La nipote Sabella) [1958] .... Raffaele (Renato Salvatori)
 A szél (Veter) [1958] .... Mitya (Aleksandr Demyanenko)
 Ballada a katonáról (Ballada o soldate) [1959] .... Aljosa Szkvorcov (Vlagyimir Ivasov)
 A béke első napja (Pervij gyeny mira) [1959] .... Petya Kovaljov (Igor Puskarjov)
 Charley nénje (La marraine de Charley) [1959] .... Charley Rivoire / Gabrielle de la Motte (Fernand Raynaud)
 Két fiú, egy kislány (Nepoddayushchiyesya) [1959]
 Szegény milliomosok (Poveri milionari) [1959] .... Salvatore (Renato Salvatori)
 Van, aki forrón szereti (Some Like It Hot) [1959] .... Jerry / 'Daphne' (Jack Lemmon)
 Aki szelet vet (Inherit the wind) [1960] .... E. K. Hornbeck (Gene Kelly)
 Bátortalan szerelem (Alyoshkina lyubov) [1960] .... Aljoska (Leonyid Bikov)
 Candide, avagy a XX. század optimizmusa (Candide ou l’optimisme au XXe siècle) [1960] .... Candide (Jean-Pierre Cassel)
 Egy asszony meg a lánya (La ciociara) [1960] .... Florindo, teherautó-sofőr (Renato Salvatori)
 Emberek a hídon (Lyudi na mostu) [1960] .... Viktor Bulygin (Oleg Tabakov)
 A fehér csat (Bílá spona) [1960] .... Pavel (Václav Tomsovský)
 Kísértetkastély Spessartban (Das Spukschloß im Spessart) [1960] .... Kalaka herceg (Hans Clarin)
 Különleges megbízatás (Michman Panin) [1960] .... Kamuskin (Leonid Kuravlyov)
 Túl fiatal a szerelemre (Too Young to Love) [1960] .... Larry Webster (Vivian Matalon)
 Fiatalok voltunk (A byahme mladi) [1961] .... Miska (Georgi Naumov)
 Holnap felnőtt leszek (Proshchayte, golubi) [1961] .... Gennadi (Aleksei Loktev)
 Ítélet Nürnbergben (Judgment at Nuremberg) [1961] .... Harrison Byers százados, Haywood segédje (William Shatner)
 Két élet (Dve zsiznyi) [1961]
 Malachiás csodája (Das Wunder des Malachias) [1961] .... Merz plébános (Günter Strack)
 Mamlock professzor (Professor Mamlock) [1961] .... Rolf Mamlock (Hilmar Thate)
 Mindenki ártatlan? (Mindenki ártatlan?) [1961] .... Rolf Mamlock (Hilmar Thate)
 A szókimondó asszonyság (Madame Sans-Gêne) [1961] .... Napóleon (Julien Bertheau)
 A világ minden aranya (Tout l’or du monde) [1961]
 Ez nem én vagyok, hanem a másik (C’est pas moi, c'est l’autre) [1962] .... Fernand Raynaud és Gaspard (Fernand Raynaud)
 Harmadik félidő (Tretyij tajm) [1962] .... Szavcsuk (Vjacseszlav Nevinnyij)
 Jó emberek között (Szregyi dobrih ljugyej) [1962] .... Tikhonjuk (Jurij Krityenko)
 Ketten a túlvilágról (Dva z onoho sveta) [1962] .... Robert Ford (Jan Tříska)
 A rosszhírű háziasszony (The Notorious Landlady) [1962] .... William `Bill` Gridley (Jack Lemmon)
 Szása (Sasa) [1962] .... Maric (Bekim Fehmiu)
 Visszavárlak (Na semi vetrakh) [1962]
 Nem vagy egyedül (Ti ne odin) [1963] .... Kolja (Jurij Bjelov)
 Tom Jones (Tom Jones) [1963] .... Squire Western (Hugh Griffith)
 Az aranycsempész (Échappement libre) [1964]
 Melyik úton járjak? (What a Way to Go!) [1964] .... Pinky Benson (Gene Kelly)
 Sebesült az erdőben (Ranny w lesie) [1964] .... Brzoza (Józef Duriasz)
 Egy szöszi szerelme (Lásky jedné plavovlásky) [1965] 
 A rózsák háborúja (The Wars of the Roses) [1965] .... Richárd, Gloucester hercege (Ian Holm)
 Egy kis kiruccanás (La grande vadrouille) [1966] .... Sir Reginald (Terry-Thomas)
 Senki sem akart meghalni (Niekas nenorejo mirti) [1966] .... Az elnök (Donatas Banionis)
 A dzsungel könyve (The Jungle Book) [1967] .... Lajcsi, a majomkirály
 Jancsi és a varázsbab (Jack and the Beanstalk) [1967] .... Jeremy Keen (Gene Kelly)
 Lopott csókok (Baisers volés) [1968]
 Édes Charity (Sweet Charity) [1969] .... Vittorio Vidal (Ricardo Montalbán)
 Elátkozottak (La Caduta degli dei) [1969] .... Herbert Thallman (Umberto Orsini)
 A 22-es csapdája (Catch-22) [1970] .... Danby őrnagy (Richard Benjamin)
 Családi fészek (Domicile conjugal) [1970] .... Monsieur Desbois (Jacques Rispal)
 Kelly hősei (Kelly's Heroes) [1970] .... Vaskalap (Don Rickles)
 Egy lány Chicagóban (T.R. Baskin) [1971] .... Jack Mitchell (Peter Boyle)
 Mária, a skótok királynője (Mary, Queen of Scots) [1971] .... David Rizzio (Ian Holm)
 Sátáni ötlet (Max et les ferrailleurs) [1971] 
 Uram, Ön özvegyasszony lesz! (Pane, vy jste vdova!) [1971]
 Olasz kártyajáték (Lo scopone scientifico) [1972] .... Peppino (Alberto Sordi)
 Halló, itt Iván cár! (Ivan Vasiljevics menyajet professziju) [1973] .... Alekszander Szergejevics Tyimofejev (Alekszandr Demjanyenko)
 Joachim, dobd a gépbe! (Jáchyme, hod ho do stroje!) [1974] .... Bedrich Hudecek (Josef Dvořák)
 Az ígéret földje (Ziemia obiecana) [1975] .... Grünspan (Stanislaw Igar)
 Monty Python: Gyalog galopp (Monty Python and the Holy Grail) [1975] .... Sir Bedevere (Terry Jones)
 Perbefogott félelem (Fear on Trial) [1975] .... John Henry Faulk (William Devane)
 Piedone 2.: Piedone Hongkongban (Piedone a Hong Kong) [1975] .... Caputo (Enzo Cannavale) (Magyar hang a Moképnél)
 Robin Hood nyila (Strely Robin Guda) [1975] .... Tuck barát (Eduards Pavuls)
 A Scotland Yard vendége (Brannigan) [1975]
 Szerelem a romok között (Love Among the Ruins) [1975] .... J.F. Devine (Colin Blakely)
 Éljenek a kísértetek! (At zijí duchové) [1977]
 Toni, a javíthatatlan (Die Unverbesserliche) [1977] .... Toni (Ossy Kolmann)
 Amerikai nagybácsim (Mon oncle d'Amérique) [1980]
 A kristálytükör meghasadt (The Mirror Crack'd) [1980] .... Martin N. Fenn (Tony Curtis)
 Minden egér szereti a sajtot [1981] .... Paszkál / Nagy Macska Mágus (Szabó Cs. István)
 Vuk [1981] .... Rá, varjú
 Becéző szavak (Terms of Endearment) [1983] .... Garrett Breedlove (Jack Nicholson)
 Hófehér [1983] .... Szakács / Csütörtök
 Macskafogó (Macskafogó) [1986] .... Maxipocak
 A rózsa neve (Der Name der Rose) [1986] .... Idős Adso (Dwight Weist)
 Mindez én vagyok (Memories of Me) [1988] .... Abe (Alan King)
 A préri pacsirtája [1994] .... Bűzös Felhő
 A fűhárfa (The Grass Harp) [1995] .... Charlie Cool bíró (Walter Matthau)
 A nyakék nyomában (Blood and Wine) [1996] .... Alex Gates (Jack Nicholson)
 Macska-jaj (Crna macka, beli macor) [1998] .... Grga Pitic (Sabri Sulejmani)
 Szembesítés (Taking Sides) [2001] .... Dymshitz ezredes (Oleg Tabakov)
 Szívtiprók (Heartbreakers) [2001] .... William B. Tensy (Gene Hackman)
 Pán Péter (Peter Pan) [2003] .... Smee (Richard Briers)
 Saraband (Saraband) [2003] .... Johan (Erland Josephson)
 Robotok (Robots) [2005] .... Főpáka
 Kis Vuk [2007] .... Erdőmester
 Macskafogó 2. – A sátán macskája [2007] .... Maxipocak

Hangjátékok 
 Cao Jü: Zivatar (1959)
 Gombos László: Ének az emberről (1959)
 Hendrick Klára – Tasnádi Éva: Utazás a széllel bélelt papucsban (1959)
 Illés Endre: A zsaroló (1959)
 Jean Pierre Chabrol: Varázsgömb (1959)
 József Attila Szegeden (1959)
 Szíjgyártó László: Hamis nők (1959)
 Tóth Eszter: Suzanne vagy Zsuzsi? (1959)
 Tóth Eszter: A titkos pályázat (1959)
 Bajor Andor: Cincogó Felicián (1961)
Dévényi Róbert-Lóránd Lajos: 66 óra (1961)
 Galambosné–Tasnádi: A dippeldorpi lovasok (1961)
 Gárdonyi Géza: Egri csillagok (1961)
Hemingway, Ernest: Az öreg halász és a tenger (1961)
 Hársing Lajos-László Endre – Mikrofon a gomblyukban (1961)
Kopányi György: Álomkór (1961)
Rozov, Viktor: Szerelmes a gyerek (1961)
 Shaw, G. B.: A sors embere (1961)
 Vagyim Kozsevnyikov: Ismerjék meg Balujevet! (1961)
 Vidor Miklós: Fej, vagy írás? (1961)
 Bozó László: Diákszerelem (1962)
 Gál Zsuzsa: Vaszilij herceg (1962)
 Mándy Iván, László Endre: Robin Hood kalandjai (1962)
 Stoenescu-Octavian: Magaviseletből elégtelen (1962)
 Tóth Eszter: Fejbólintó Johanna (1962)
 Vajda Márton: Kint vagyunk a vízből (1962)
Jókai Mór: És mégis mozog a föld... (1963)
 A kíváncsi királykisasszony (1963)
 Csetényi Anikó: A második bakter (1963)
 Donászy Magda: A Sültkrumpli-őrs (1963)
 Vörösmarty Mihály: A bujdosók (1963)
 Agárdi Péter: Gólyák a tilosban (1964)
 Euripidész: Ion (1964)
 Fischer, Leck: Az örök gond (1964)
 Jerome K. Jerome: Az amatőr (1964)
Róna Tibor: Húsz éven felülieknek (1964)
 Solymosi Ottó: Autó az iskola előtt (1964)
 Bródy Sándor: Mátyás király házasít (1965)
 Liszkay Tamás: Utazás Bitóniába (1965)
 Gyerekekről, felnőtteknek (1966)
 Lope de Vega: Hej Madrid, Madrid! (1966)
 Radványi Dezső: A sánta kutya (1966)
 Radványi Dezső: Rendkívüli eset (1966)
 Radványi Dezső: Szürkebarát (1966)
 Fejér István: A rejtélyes melódia (1967)
 Katajev, Valentyin: A kör négyszögesítése (1967)
 Thornbjörn Egner: Cincafarkinca és a többiek (1967)
 Kamaszi zsongás... (1968)
 Homérosz: Odüsszeia (1970)
 Kalandos út (1970)
 Radványi Dezső: A gavallér vendég (1970)
 Sós György: A szürke autó utasai (1970)
 Miroslav Nastosijevic: Süsü a sárkány (1971)
 Sziládi János: Két hét Magyarországon (1972)
 Enyedy György: A tréfás kedvű hóember (1973)
 Hegedűs Géza: A szépséges Meluzina (1973)
 Karinthy Frigyes: Egy nőt szeretni (1973)
 Karinthy Frigyes: E korban, melynek mérlege hamis (1973)
 Karinthy Frigyes: Kiáltvány (1973)
 Karinthy Frigyes: Megnyomok egy gombot (1973)
 Karinthy Frigyes: Minden másképp van (1973)
 Karinthy Frigyes: Hannibál és társai (1974)
 Albert Gábor: Orsi meg a nyuszioroszlán (1975)
 Mándy Iván: Ha köztünk vagy, Holman Endre (1975)
 Urbán Gyula: Röffencs, az irigy perselymalac (1975)
 Cervantes: Szószátyárok (1976)
 Luca Caragiale: Kánikula (1977)
 Az ügyefogyott ügyvéd (1978)
 A szerencsepatkó (1979)
 Kopányi György: A veronai vén (1980)
 Török Sándor: Kököjszi és Bobojsza (1980)
 Csukás István:Kutyánszki Kázmér (1983)
 Eljössz hozzám karácsonykor? (1985)
 Roald Dahl: Danny a szupersrác (1987)
Márton László: A tagok szerinti szépség (1992)
 Jerofejev, Venegyikt: Moszkva - Petuski (1993)
 Stella Adorján: Kutya van a kertben (1997)
 Vaszary János: Happyenddel kezdődik (1997)
 Federico Fellini-Ruggero Maccari: Akarsz velem álmodni? (2015)

CD-k és hangoskönyvek 

 Mesél az erdő
 Szép magyar népmesék
 Magyarország kedvenc gyermekmeséi + dalok – Válogatott örökzöldek
 Magyarország kedvenc gyermekmeséi + dalok – Mesék Mátyás királyról
 Charles Dickens: Karácsonyi ének (2005)
 Nyikolaj Vasziljevics Gogol: A köpönyeg (2006)
Piszkos Fred, a kapitány (Kossuth–Mojzer, 2006)
Csipkerózsika és más Grimm mesék (2007)

Díjai, elismerései 
 Jászai Mari-díj (1962, 1967)
 Érdemes művész (1973)
 Kiváló művész (1983)
 Magyar Filmkritikusok Díja – Legjobb férfialakítás díja (1984)
 A Magyar Köztársasági Érdemrend tisztikeresztje (1995)
 A Vidám Színpad örökös tagja (2002)
 Örökös tag a Halhatatlanok Társulatában (2004)
 A Magyar Köztársasági Érdemrend középkeresztje (2004)
 Kossuth-díj (2005)
 Terézváros díszpolgára (2005)
 Újbuda díszpolgára (2005)
 A József Attila Színház örökös tagja (2006)
 A Nemzet Színésze (2007)
 Pepita-díj (2008, 2011)
 XIII. kerület díszpolgára (2009)
 Prima díj (2012)
 Prima Primissima közönségdíj (2012)
 Arany Medál Életműdíj (2012)
 Szenes Iván Életműdíj (2013)
 Amfiteátrum díj (2015)
 A Magyar Filmakadémia életműdíja (2019)
 Magyar Művészeti Akadémia életműdíja (2019)
Páger Antal-színészdíj (2020)
Sztankay István-díj (2020)
 Budapest díszpolgára (2021)

Jegyzetek

Források 
 
 Nemzeti Színház
 MTI ki kicsoda 2009. Kortársaink életrajzi lexikona. Főszerk. Hermann Péter, összeáll., vál. Ambrus Gábor et al. Bp., MTI, 2008
 https://mediaklikk.hu/video/a-nagyok-bodrogi-gyula/

További információk 

 Kulturport.hu
 

1934-ben született személyek
Élő személyek
Magyar színészek
Családi nevüket magyarosított személyek
A Nemzet Színésze cím tulajdonosai
Kossuth-díjasok
Angyalföldiek
Jászai Mari-díjasok
A Halhatatlanok Társulatának örökös tagjai
Prima Primissima közönségdíjasok
Prima díjasok
A Magyar Népköztársaság Kiváló Művésze díjasok
A Magyar Népköztársaság Érdemes Művésze díjasok
Pepita-díjasok
Budapesten született személyek
Színigazgatók
Magyar szinkronszínészek
Páger Antal-színészdíjasok
Emberi Méltóságért díjasok
Budapest díszpolgárai
Arany Medál díjasok
Magyar egyetemi, főiskolai oktatók